Հավելված N 5

Հայաստանի Հանրապետության տարածքային

կառավարման և զարգացման նախարարի

«08» մասիսի 2018 թվականի թիվ 131 -Ա հրամանի

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ**

**2017-2025 ԹՎԱԿԱՆՆԵՐԻ ԶԱՐԳԱՑՄԱՆ**

**Ռ Ա Զ Մ Ա Վ Ա Ր ՈՒ Թ Յ Ա Ն**

**2018 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳԻՐ**

****

**ՎԱՆԱՁՈՐ - 2017**

**ԲՈՎԱՆԴԱԿՈՒԹՅՈՒՆ**

|  |
| --- |
| **Հապավումների ցանկ** |
| **Ներածություն……………………………………………………………………………………………………..4**  **Գերակայություններ նպատակներ** |

1. ***Աղքատության գնահատումը մարզում………………………………………………………….........6***
2. ***2.1 Արդյունաբերություն եւ մասնավոր հատված զարգացում ………………………….........6***

***2.2 ՓՄՁ -----------------------------------------------------------------------------------------------------------8***

* 1. ***Տեղեկատվական Տեխնոլոգիաներ…………………………………………………………….8***

***2.4 Զբոսաշրջություն ………………………………………………………………………………….9***

1. ***Գյուղատնտեսություն ------------------------------------------------------------------------------------------10***
2. ***Բնապահպանություն……………………………………………………………………………………..13***
3. ***Սոցիալական ոլորտ ………………………………………………………………………………….…..15***

***4.1 Կրթություն…………………………………………………………………………………………...15***

***4.2 Մշակույթ, սպորտ եւ երիտասարդության հարցեր……………………………………..18***

***4.3 Առողջապահություն ……………………………………………………………………………..19***

***4.4 Սոցիալական պաշտպանություն………………………………………………………….....20***

1. ***Ենթակառուցվածքներ …………………………………………………………………………………..22***

***5.1 Տրանսպորտ եւ ճանապարհաշինություն ………………………………………………….21***

***5.2 Ջրամատակարարում եւ ջրահեռացում …………………………………………………..23***

***5.3 Գազամատակարարում (գազիֆիկացում) ………………………………………………..23***

***5.4 Էներգետիկա ………………………………………………………………………………………24***

1. ***Քաղաքաշինություն ………………………………………………………………………………………24***
2. ***9.1 Տարածքային կառավարում ……………………………………………………………………….25***

***9.2 Տեղական ինքնակառավարում ………………………………………………………………26***

***9.3 Քաղհասարակություն…………………………………………………………………………...27***

***9.4 Արտակարգ իրավիճակներ,***

***բնակչության եւ տարածքների պաշտպանություն .. ………………………………………28***

1. ***Մշտադիտարկում ………………………………………………………………………………………28***
2. ***Ֆինանսավորում ………………………………………………………………………………………..29***

***ՀԱՎԵԼՎԱԾ 1 – ՀՀ Լոռու մարզի 2018թ.-ի գործունեության ծրագրի տրամաբանական հենք***

***ՀԱՎԵԼՎԱԾ 2 - ՀՀ Լոռու մարզի 2018թ.-ի գործունեության ծրագրով նախատեսված ֆինանսավորումն ըստ միջոցառումների***

***ՀԱՎԵԼՎԱԾ 3 - ՀՀ Լոռու մարզի 2018թ.-ի գործունեության ծրագրով նախատեսված ֆինանսավորումն ըստ աղբյուրերների***

# ՀԱՊԱՎՈՒՄՆԵՐԻ ՑԱՆԿ

**ՀՀ Հայաստանի Հանրապետություն**

**ՀԶՌ Հայաստանի զարգացման ռազմավարություն**

**ՀՏԶՌ Հայաստանի տարածքային զարգացման ռազմավարություն**

**ՀՏԶՀ Հայաստանի տարածքային զարգացման հիմնադրամ**

**ԵՄ Եվրոպական Միություն**

**ՀՆԱ Համախառն ներքին արդյունք**

**ՏԿԶՆ Տարածքային կառավարման և զարգացման նախարարություն**

**ՏԻՄ Տեղական ինքնակառավարման մարմին**

**ՄԳ Մոնիտորինգ և գնահատում**

**ԱՎԾ Ազգային վիճակագրական ծառայություն**

**ՍՊԸ Սահմանափակ պատասխանատվությամբ ընկերություն**

**ՏԻՄ Տեղական ինքնակառավարման մարմիններ**

**ՏԶ Տարածքային զարգացում**

**ՏԶՌ Տարածքային զարգացման ռազմավարություն**

**ՄԶՌ Մարզի զարգացման ռազմավարություն**

**ՖՀ ՊԱԿԱ Ֆրանսիայի Հանրապետության Պրովանս Ալպեր Լազուրի Ափ Ռեգիոն**

**ՓՄՁ ԶԱԿ Փոքր եւ միջին ձեռներեցության զարգացման ազգային կենտրոն**

**ԳԾ Գործունեության ծրագիր**

**ՆԵՐԱԾՈՒԹՅՈՒՆ**

ՀՀ Լոռու մարզի 2018 թվականի գործունեության ծրագիրը մշակվել էՀՀ կառավարության 2017թ. հուլիսի 6-ի նիստի թիվ 29 արձանագրային որոշմամբ հաստատված ՀՀ Լոռու մարզի 2017-2025թթ. զարգացման ռազմավարության (ՄԶՌ) հիման վրա։ Ծրագրում ներառվել են ՀՀ կառավարության 2017 թվականի դեկտեմբերի 7-ին կայացած նիստի N 29.7/[431977]-17 N51 արձանագրությամբ տրված հանձնարարականի ցուցանիշներն ու ուղղությունները, ինչպես նաեւ հաշվի են առնվել ՀՀ ՏԿԶ նախարարության կողմից մշակված «ՀՀ մարզպետների կողմից կատարված աշխատանքների գնահատման չափորոշիչները»:

2018թ.-ի գործունեության Ծրագիրը նպաստելու է ՄԶՌ-ով սահմանված նպատակների եւ գերակայությունների իրականացմանը։ Տարեկան ծրագրում ներառված են 2018 թվականի ՀՀ պետական բյուջեի, համայնքային բյուջեի, մասնավոր ներդրումներով, դոնորներով, միջազգային և այլ կազմակերպությունների կողմից Լոռու մարզում ընթացիկ տարում նախատեսվող ներդրումային ծրագրերը: Ոլորտների տրամաբանական հենք համակարգով նախանշված են ծրագրի միջոցառումները, որի մշտադիտարկման աշխատանքները կիրականացվեն ՀՀ Լոռու մարզպետարանի կողմից:

ՄԶՌ-ով սահմանվել է մարզի զարգացման տեսլականը, այն է՝ *ունենալ բազմաճյուղ, զարգացած արդյունաբերություն, արդիականացված գյուղատնտեսություն և զարգացած զբոսաշրջություն, ՏՏ ոլորտ։*

2018թ.-ի գործունեության ծրագրի հիմքում ընկած է ՄԶՌ-ն նպատակները՝

1. մարզի տնտեսական աճի ապահովում
2. մարզի երեք տարածաշրջանների համաչափ զարգացման ապահովում
3. տարածքային և տեղական զարգացման կառավարման կարողությունների և համակարգերի զարգացում

ՄԶՌ հիմնական գերակայություններն են

1. արտահանմանը միտված արդյունաբերության զարգացում
2. ինտենսիվ գյուղատնտեսության զարգացում
3. մշակութային, գյուղական տուրիզմի զարգացում

Լոռու ՄԶՌ-ի 2018թ.-ի գործունեության ծրագրի իրագործման արդյունքում ակնկալվում է ստանալ հետևյալ հիմնական արդյունքները՝

* *Մարզի մեկ շնչի հաշվով ՀՆԱ-ի աճ*
* *Ոչ գյուղատնտեսական ֆորմալ զբաղվածների թվի աճ*
* *Ակտիվ կազմակերպությունների թվի ավելացում*
* *Գործազրկության մակարդակի նվազեցում*
* *Աղքատության մակարդակի նվազեցում*
* *Նորագույն տեխնոլոգիաների ոլորտի մասնագետների ավելացում*
* *Մարզային վարչակազմերի բարձրագույն կրթությամբ աշխատակիցների աճ*
* *Մարզային և համայնքային աշխատողների վերապատրաստման ծրագրերի իրականացում՝ նվիրված մարզային/տեղական զարգացմանը*

Սույն փաստաթղթի կազմման հիմնական նպատակներն են՝

* նկարագրել ՄԶՌ-ի գերակայություններին եւ նպատակներին հասնելու 2018թ.-ին իրականացվելիք միջոցառումները
* ներառել միջոցառումների իրականացման ցուցանիշները և արդյունքները տրամաբանական հենքում
* համադրել իրականացվելիք միջոցառումներն ըստ ոլորտների եւ ֆինանսական աղբյուրների.

1. **ԱՂՔԱՏՈՒԹՅԱՆ ԳՆԱՀԱՏՈՒՄԸ ՄԱՐԶՈՒՄ**

***ՀՀ Լոռու մարզի համախառն ներքին արդյունքը 2016թ.-ի դրությամբ կազմել է 225.0մլրդ դրամ։ Մեկ շնչի հաշվով մարզի ՀՆԱ-ն 2016թ.-ին կազմել է 1 000.026դրամ միջին հանրապետական ցուցանիշի 59%-ը***։

Լոռու մարզի 2017-2025թթ. զարգացման ռազմավարությունում բավարար կերպով գնահատված է աղքատության մակարդակը մարզում, այն կազմում է.

|  |  |  |
| --- | --- | --- |
| Տարեթիվ/մակարդակ | Աղքատության | Ծայրահեղ աղքատության |
| 2015թ. | 36.2% | 2.8% |
| 2016թ. | 35.8%, | 2.7% |
| 2017թ. կանխատեսում | 35.2% | 2.6% |
| 2018թ. կանխատեսում | 34.6% | 2.5% |

Նոր աշխատատեղերի բացման շնորհիվ աղքատության մակարդակը 2018թ.-ին կկրճատվի 0.6%-ով եւ գործազրկության մակարդակը կնվազի 0.8%-ով։

Մարզում աղքատությունը եւ գործազրկության ցածր մակարդակը պայմանավորող հիմնական գործոնները մարզի սոցիալ-տնտեսական զարգացման խոչընդոտներն են, որոնց հիման վրա նախանշվել են աղքատության հաղթահարման ռազմավարությունն ու համապատասխան միջոցառումները:

1. **ԱՐԴՅՈՒՆԱԲԵՐՈՒԹՅՈՒՆ, ՓՄՁ, ՄԱՍՆԱՎՈՐ ՀԱՏՎԱԾ, ՏԵՂԵԿԱՏՎԱԿԱՆ ՏԵԽՆՈԼՈԳԻԱՆԵՐ**

Արդյունաբերության, Փոքր և միջին ձեռնարկատիրության, ինչպես նաև մասնավոր հատվածի զարգացումը մարզում աղքատության կրճատման և տնտեսական զարգացման ամենակարևոր ուղղություններից մեկն է: Այս կապակցությամբ ՄԶՌ-ով առաջարկվում է բիզնես պլանավորման և կառավարման տարածաշրջանային հատուկ մոտեցումների կիրառման միջոցով մարզում բարձրացնել գործարար ակտիվությունը, հատուկ ուշադրություն դարձնելով արտահանմանն ուղղված արդյունաբերության զարգացմանը, մասնավորապես՝ հանքարդյունաբերության, թեթև արդյունաբերության, սննդի արդյունաբերության և ՏՏ ոլորտին։

*Մարզում ոլորտի հիմնախնդիր են հանդիսանում մեքենաշինության եւ թեթեւ արդյունաբերության գործող կազմակերպությունները, որոնք աշխատում են հիմնականում իրենց հզորությունների 15-30% սահմաններում, ունեն վերազինման կարիք նոր սարքավորումներով և տեխնիկայով, ինչպես նաև նոր շուկաների բացահայտման:*

Մասնավոր հատվածի զարգացման հիմնախնդիրների վերլուծությունը ցույց է տալիս, որ մարզի տնտեսության հետագա զարգացման համար անհրաժեշտություն է ՓՄՁ-ներին ցուցաբերվող աջակցությունը, առանձին ոլորտների և տարածաշրջանների մակարդակով անցում կատարել մասնավոր հատվածի զարգացման ծրագրային միջոցառումների իրականացմանը համայնք-մասնավոր հատված համագործակցությանը, մարզի տնտեսության մեջ նոր տեխնոլոգիաների կիրառումը։

2018թ.-ին մարզի համար առաջնային կլինեն արտահանող արդյունաբերական ոլորտների՝ հանքագործական, թեթեւ եւ սննդի ձեռնարկությունների հետագա զարգացումը եւ արտադրության ծավալների աճը։ Նախատեսվում է արտահանման ծավալները 2017թ.-ի համեմատ ավելացնել 3%-ով։

Մարզում կիրականացվեն միջոցառումներ, որոնց արդյունքում փոքր եւ միջին ձեռնարկությունների կողմից թողարկվող արտադրանքի տեսակարար կշիռը 2018թ.-ին արդյունաբերական արտադրանքում կբարձրանա 1.5%-ով։

# 2017թ.-ի նոյեմբերի դրությամբ Լոռու մարզում գործող ձեռնարկությունների քանակը 8968, որտեղ աշխատատեղերի թիվը կազմել է 19825։

# 2018թ.-ին Լոռու մարզում Արդյունաբերություն, ՓՄՁ, մասնավոր հատված, ՏՏ եւ զբոսաշրջություն ոլորտում նախատեսված ներդրումների ծավալը կազմում է 19.6մլրդ դրամ, որի արդյունքում ակնկալվում է ձեռնարկությունների թվի ավելացում 1.1%-ով (կամ 100-ով) եւ աշխատատեղերի ավելացում ավելի քան 1131-ով։

**2.1 Արդյունաբերություն եւ մասնավոր հատվածի զարգացում**

ՀՀԼոռու մարզի տնտեսության առաջատար ճյուղն է արդյունաբերությունը, որի հիմնական ուղղությունները հանքագործական, մշակող (մասնավորապես՝ մետաղագործական, սննդի և թեթև) արդյունաբերություններն են (Վանաձորում՝ թեթև արդյունաբերությունը և մեքենաշինությունը, Ստեփանավանում, Տաշիրում և Սպիտակում՝ սննդի արդյունաբերությունը):

Չնայած համաշխարհային տնտեսությունում անկայունության որոշակի սպասումների, 2018 թվականի համար մարզի արդյունաբերության գերակա ճյուղերում մասնավոր ընկերությունների, ներդրողների և ֆինանսական կառույցների կողմից նախատեսվել է.

* Հանքարդյունաբերություն **1,6մլրդ դրամ**
* Մշակող արդյունաբերություն եւ այլ 6**,585մլրդ դրամ**

Մարզի հանքարդյունաբերության առաջատարը Թեղուտ ՓԲԸ-ն է, որը 2018թ.-ին նախատեսում է ներդրումներ, տարեվերջին կապահովի կայուն աշխատատեղեր։ «Սագամար» ՍՊԸ-ն, վերալիցենզավորման արդյունքում, 2018թ.-ին նախատեսում է մեկնարկել հետախուզական աշխատանքներ, տարեվերջին ընկերությունը վերագործարկելու համար, (ներդրումների ծավալը 350.0մլն դրամ)։

Իրանական Ռադ սանե Վաշամիր գրուպ» ՍՊԸ-ն 2017թ.-ին մարզկենտրոնում սկսեց գազաբալոնների և կարբոնի գործարանի կառուցումը, որի ներդրումների ծավալը 2018թ.-ին կկազմի 5.0մլրդ դրամ։

Կարի արտադրության բնագավառում Դարբբագս ընկերությունը» նախատեսում է 1.2մլրդ դրամ ներդրումներ, արդյունքում նոր աշխատատեղերի թիվը կավելանա ավելի քան 700-ով։

* 1. **Փոքր եւ միջին ձեռներեցություն**

Լոռու մարզի կազմակերպությունների մեծամասնությունը ՓՄՁ-ներ են, սակայն արդյունաբերական արտադրանքի ընդհանուր ծավալում շուրջ 76%-ը բաժին է ընկնում 9 խոշոր արդյունաբերական կազմակերպություններին, փոքր և միջին բիզնեսին՝ 24%-ը:

2018թ.-ին ՓՄՁ ոլորտի ներդրումների ծավալը կազմում է 8.242մլրդ դրամ։

2018թ. Լոռու մարզում ՓՄՁ ԶԱԿ-ի Լոռու մասնաճյուղի կողմից նախատեսվող միջոցառումների համար պլանավորված է շուրջ 330.0մլն ՀՀ դրամ։ Գրասենյակի գործունեության շրջանակներում կիրականացվեն բազմաբնույթ միջոցառումներ, այդ թվում՝

1. ՓՄՁ-ի սուբյեկտներին գործարար տեղեկատվական և խորհրդատվական աջակցություն օրենսդրական դաշտում կատարված փոփոխությունների վերաբերյալ։
2. ՓՄՁ-ի սուբյեկտներին ուսուցողական, վարկային երաշխավորությունների, ֆինանսական և ներդրումային աջակցություն:
3. ՓՄՁ-ի սուբյեկտ­ների միջազգային համագործակցության ընդլայնման ապահովում

ՓՄՁ ԶԱԿ-ը Լոռու մարզում կշարունակի իրակագործել ԵՄ համաֆինանսավորմամբ իրականացվող «Տարածաշրջանային ՓՄՁ-ների մրցունակության խթանումը» ծրագիրը, բաղկացած երեք բաղադրիչներից՝ «Ենթակառուցվածքների զարգացում», «Ձեռնարկատիրության զարգացում», «Զբաղվածության խթանում», արժեքը 270.0մլն դրամ։

Հայաստանի Վորլդ Վիժըն միջազգային կազմակերպության միջոցով Թումանյանի եւ Ստեփանավանի տարածաշրջաններում իրականացվելու է «Տնտեսական զարգացման» տեղական արժեշղթայի զարգացում ծրագիրը, արժեքը 14.155մլն դրամ։

Զբաղվածության մարզային գրասենյակների միջոցով 2018թ.-ին մարզում կիրականացվեն գործատուներին աջակցման ծրագրեր շուրջ 168.1մլն դրամ արժողությամբ, այդ թվում՝

* Աշխատաշուկայում անմրցունակ անձանց փոքր ձեռնարկատիրական գործունեության աջակցության տրամադրում
* Աշխատաշուկայում անմրցունակ անձանց աշխատանքային ունակությունների և կարողությունների ձեռքբերման համար միանվագ փոխհատուցում գործատուին։

Քննարկման փուլում է Սեզոնային զբաղվածության խթանման միջոցով գյուղացիական տնտեսությանն աջակցության տրամադրման ծրագիրը։

* 1. **Տեղեկատվական Տեխնոլոգիաներ**

ՀՀ կառավարության 2014թ. փետրվարի 13-ի N 227-Ա որոշման համաձայն Ձեռնարկությունների ինկուբատոր հիմնադրամը (ՁԻՀ) ստանձնեց Վանաձորի տեխնոլոգիական կենտրոնի (ՎՏԿ) գլխավոր օպերատորի պարտականությունները:

ՎՏԿ-ն իր գործունեությունը ծավալում է երեք հիմնական ուղղություններով՝

1. Մասնագիտական կարողությունների զարգացում,
2. Բիզնես զարգացում և ակսելերացիա,
3. Կառավարվող աշխատանքային տարածք:

Ներկայումս ՎՏԿ-ում գործում է 7 ընկերություն, որն ապահովել է 61 աշխատատեղ։ Կենտրոնի պատասխանատուների աջակցությամբ 2017թ.-ին 7 թիմեր կարողացել են մասնակցել Աջակցություն ՓՄՁ զարգացման Հայաստանում Գերմանիայի ՏՀեւԶ նախարարության շրջանակներում ՁԻՀ-ի կողմից իրականացվող Բիզնես զարգացման աջակցություն նորարար տեխնոլոգիաների ուղղվածություն ունեցող ատարտափերին համաֆինանսավորվող դրամաշնորհային ծրագրին։ Արդյունքում հաղթած 2 թիմ 2018թ.-ից կգործի ՎՏԿ-ում։

Կազմակերպվում են ձեռնարկատիրական եւ կառավարման հմտությունների զարգացմանը նվիրված սեմինարներ եւ դասախոսություններ, մարզում գործող ընկերություններին տրամադրվում են խորհրդատվություն։

Համաձայն ՄԶՌ-ի նպատակների, կանխատեսվել է ՏՏ ոլորտի մասնագետների աճ մարզում, որի 4%-ը նախատեսվում է 2018թ.-ին։

2018թ.-ին ՀՁԻ-ի կողմից կներգրավվեն եւս 7 ընկերություն ՎՏԿ-ում գործելու համար, ձեւավորելով 100 նոր աշխատատեղ։ Մարզում գործող ձեռնարկություններին կտրամադրվի խորհրդատվություն, կկազմակերպվեն մասնագետների եւ աշակերտների դասընթացներ, միջոցառումներ, այդ թվում ՀՀ-ում զբոսաշրջության զարգացմանն ուղղած գաղափարների հեքըթոն եւ ճարտարագիտական 2-րդ համաժողով-ցուցահանդեսը։

2018թ.-ին Լոռու մարզում կբացվի Հայաստանի Մանուկներ Հիմնադրամի կողմից ՍՄԱՐԹ կենտրոնը, որի նպատակը գյուղական կյանքի ակտիվացումն է, դպրոցահասակ երեխաների եւ երիտասարդների կարողությունների եւ ունակությունների զարգացումը։ Կենտրոնը կապահովի շուրջ 50 նոր աշխատատեղ։

* 1. **Զբոսաշրջություն**

Մարզում գործում են 16 հյուրանոցային տնտեսության օբյեկտներ՝ 2000 մարդ/օր հզորությամբ։ Հյուրատների թիվը արագորեն աճում է հատկապես գյուղական համայնքներում։ Զբոսաշրջիկների թիվը վերջին 3 տարում եռապատկվել է (շուրջ 90.0 հազ. զբոսաշրջիկ), որոնցից 21.7%-ն են միայն օգտվել հյուրանոցային ծառայություններից։ Ոլորտի զարգացման համար վերջին 5 տարիներին ստեղծվել են զբոսաշրջային կենտրոններ Ալավերդի, Դսեղ, Ստեփանավան, Սպիտակ, Փամբակ համայնքներում։

Զբոսաշրջիկների թվի ավելացման եւ մարզի գրավչությունը բարձրացնելու նպատակով, ոլորտի զարգացմանն ուղղված բազմաթիվ ծրագրեր են մշակվել մարզպետարանի եւ միջազգային համագործակցության շրջանակներում։ Այդ թվում 2018թ.-ին նախատեսվում է՝ ՀՀ կառավարության աջակցությամբ, ՖՀ ՊԱԿԱ ռեգիոնի հետ համատեղ Լոռու տուրիզմի զարգացման հիմնադրամի Թումանյան աշխարհ զբոսաշրջության գրասենյակի կողմից *Մորգանի անվան ցուցասրահ-թանգարանի ստեղծման ծրագիրը, շուրջ 73.08մլն դրամ արժողությամբ։* Ֆինանսական լրացուցիչ ներդրումների առկայության դեպքում 5 այլ ծրագրեր եւս կյանքի կկոչվեն, որոնց նախահաշվային արժեքը կազմում է շուրջ 208.65մլն դրամ, ստեղծելով 16-19 նոր աշխատատեղեր։

2018թ.-ին ծրագրեր կիրականացվեն էկոտուրիզմի զարգացման ուղղությամբ դեպի պատմամշակութային կոթողներ տանող ճանապարհների բարեկարգման, զբոսաշրջային երթուղիների մշակման, հյուրատների եւ այլ ենթակառույցների ստեղծման ուղղությամբ։

ԵՄ համաֆինանսավորմամբ ՀՀ Լոռու, Արմավիրի եւ Սյունիքի մարզերում իրականացվող «Տարածաշրջանային ՓՄՁ-ների մրցունակության խթանումը» ծրագիրի ենթակառուցվածքային բաղադրիչի շրջանակներում նախատեսվում է ՀՀ Լոռու մարզում «ճամփեզրյա կայանի» կառուցում և գործարկում (Ծրագրի արժեքը 270.0մլն դրամ)։ Այն կհանդիսանա տարածաշրջանային տնտեսական զարգացմանն ուղղված բազմաֆունկցիոնալ կառույց, որը կծառայի նաեւ որպես՝ տեղեկատվական կենտրոն այցելուների և զբոսաշրջիկների համար տեղեկատվություն կտարածվի մարզի զբոսաշրջային գրավչությունների և ծառայությունների վերաբերյալ։ Կայանի կողմից հետագաում կարող են կազմակերպվել նաև տեղական ապրանքների ցուցահանդեսներ, տոնավաճառներ, փառատոններ, վարպետաց դասեր և այլ միջոցառումներ՝ տարածաշրջանի գրավչությունները և տեղական արտադրանքը ներկայացնելու և առաջ մղելու նպատակով։

Հայաստանի Վորլդ Վիժըն միջազգային կազմակերպության միջոցով իրականացվելու է «Զբոսաշրջության զարգացման և երիտասարդների ձեռներեցության» ծրագիրը, որի արժեքն է 11.495մլն դրամ։

2018թ.-ի իրականացման համար Վանաձոր, Ալավերդի, Լոռի բերդ, Տաշիրհամայնքների կողմից մշակվել են զբոսաշրջության խթանմանն ու զարգացմանն ուղղված ծրագրեր, որոնք կյանքի կկոչվեն ներդրումների առկայության դեպքում.

*1. Վանաձորի գրավչության բարձրացման ծրագիր (5 ենթածրագրերով)*

*2.* Վանաձոր, Ալավերդի, Լոռի բերդ, Տաշիր *համայնքներում ենթակառուցվածքների զարգացման ներդրումային ծրագրեր*

Ոլորտի ներդրումային ծրագրերի արժեքը կազմում է 3.179մլրդ դրամ, նախատեսվող աշխատատեղերի թիվը 65։

1. **ԳՅՈՒՂԱՏՆՏԵՍՈՒԹՅՈՒՆ**

ՀՀ Լոռու մարզում առկա ֆերմերային տնտեսությունների թիվը.

* փոքր տնտեսություններ - 587 (9-ով ավելացել է նախորդ տարվա նկատմամբ)
* միջին տնտեսություններ – 198 (6-ով ավելի նախորդ տարվա նկատմամբ)
* խոշոր տնտեսություններ – 37 (1-ով ավելի)

Գյուղատնտեսությունում արդիական տեխնոլոգիաների ներդրման ուղղությամբ լիզինգի աջակցության պետական ծրագրով մարզում 2017թ.-ին տրամադրվել է է 11 միավոր գյուղտեխնիկա՝ 7 շահառուի։

Մարզում առկա է 3 սպանդանոց, որից 2-ը գործող՝ «Խաչիկ Տիտանյան» Ա/Ձ (Թումանյանի տարածաշրջանում), «Միտք-Կ» ՍՊԸ (Գուգարքի տարածաշրջանում), իսկ «Բոզոյան» ՍՊԸ (Տաշիրի տարածաշրջանում) գտնվում է գործարկման փուլում:

*Ըստ ՄԶՌ-ի ոլորտի հիմնախնդիրներն են մշակաբույսերի միջին բերքատվությունը, որը զիջում է հանրապետական միջին ցուցանիշներին։ Պատճառները հիմնականում ինտենսիվ տեխնոլոգիաների, մարզի կլիմայական պայմաններին հարմարեցված սերմացուների բացակայությունն է, գյուղատնտեսական տեխնիկայի ֆիզիկական և բարոյական մաշվածությունը:*

*Մարզի ցանքատարածությունները բնական աղետներից պաշտպանելու համար անհրաժեշտ են կարկտակայաններ։ Նվազել են պտղատու այգիները (2.3հազ. հա)։ Ոռոգելի 9 610հա հողատարածքներից փաստացի ոռոգվում է շուրջ 2.5-3.0 հազ.հա-ն։*

*Գյուղատնտեսության զարգացման համար խնդիր է մնում համայնքների հանդամիջյան և դեպի հեռահար արոտավայրեր-խոտհարք տանող անբարեկարգ ճանապարհները։*

Բնագավառում 2018թ.-ին կիրականացվեն շուրջ 4.406մլրդ դրամի ներդրումներ, որի արդյունքում կստեղծվի 160 նոր աշխատատեղ.

Մարզում առկա 42095 հա վարելահողերից յուրաքանչյուր տարի մշակվում է 65-75%-ը: Նախատեսվում է 2018թ. վարելահողերի նպատակային օգտագործումը ավելացնել 2 104հա-ով (կամ 5%-ով):

ՀՀ ԳՆ-ից ստացված տեղեկատության համաձայն Լոռու մարզում.

* Կհիմնվեն Ժամանակակից տեխ­նո­լոգիաներով հագեցած, 1.5հա ինտենսիվ եւ հակակարկտային ցանցերով ցանկապատված այգիներ, 1-ից մինչև 10 հեկտար այգետնկում­ն­եր և 0.5-ից մինչև 5հա հա­տապտղանոցներ: Տնտե­սավարողներին պետական աջակցության շրջանակներում կտրամադրվեն սուբսիդավորվող վարկեր:
* Գյուղատնտեսությու­նում տնտեսավարող­նե­րին կարկտապաշտ­պան ցանցային համա­կա­ր­գերի ներ­դրման հա­մար մատ­չե­լի պայ­ման­­ներով կտրա­­մա­դրվեն նպատա­կային վարկեր` վարկի տոկո­սադրույքի մասնակի սուբսիդավորմամբ։
* Կիրականացվի գյուղատնտե­­սու­թյան ոլորտում տնտեսավա­րողներին տրամա­դր­վող վար­կերի տոկո­սադրույքների սուբսի­դա­վոր­­­ման մեխանիզմ­նե­րի վերանայում, նպա­տակ ունե­նա­լով շա­հա­ռուների ուսուցումը, արդիական տեխնոլո­գիաների ներդրումը, տնտե­սու­թյունների խոշորա­ցու­մը, վարկառուների ռե­եստրի վարումը: Վարկավորման ժամկետը կսահմանվի մինչև 5 տարի, ելնելով ներդրումների ուղղվածությունից: Սոցիալական աջակցություն ստա­­ցող սահմանա­մերձ բնակավայրերի տնտեսավարողներին և գյուղատնտեսական կոոպերատիվներին վարկերը կտրամա­դրվեն 3% տոկոսա­դրույ­­քով, իսկ հանրա­պե­տության մնացած համայնքների տնտե­ս­վարողներին` 5% տոկոսադրույքով:

Անասնաբուծության ոլորտում մասնավոր ներդրումների արդյունքում կիրականացվեն՝

*Տաշիրի տարածաշրջանում «Բոզոյան» ՍՊԸ–ի կողմից 2018թ.-ին կստեղծվի խոզաբուծական տնտեսության* 500 խոզամոր հաշվարկով, ներդրման չափը 1.0մլրդ դրամ, որը կբերի՝ թվով 40-50 աշխատատեղերի ստեղծում, տեղական արտադրության խոզի մսի ծավալների ավելացում (տարեկան կարտադրվի 600 տոննա խոզի միս), մարզում խոզերի բարձրարժեք ցեղերի բուծում:

Ստեփանավանի տարածաշրջանում «Տերտերյան Տրեյդ» ՍՊԸ-ի կողմից կհիմնվի ոչխարաբուծական տնտեսությություն՝ 10 000 գլուխ գլխաքանակով, ներդրման գումարը 2.5 մլրդ դրամ, որը կբերի թվով 70 աշխատատեղերի ստեղծում, տեղական ոչխարի մսի արտադրության ծավալների ավելացում՝ տարեկան 400 տոննա:

Սպիտակի թռչնաբուծական ֆաբրիկայում ինկուբատորային արտադրամասի կառուցում` ներդրման գումարը 700մլն. դրամ, որը կբերի՝ նոր աշխատատեղերի ավելացում, տեղական արտադրության թռչնամսի ավելացմանը:

Սպիտակի և Ստեփանավանի տարածաշրջաններում կհիմնվեն 2 նոր սպանդանոցներ՝ տարեկան 21000 տոննա հզորությամբ և կգործարկվի Տաշիր համայնքում կառուցված սպանդանոցը, որը կապահովի սանիտարահիգենիկ պահանջներին համապատասխան պայմաններում սպանդի իրականացում:

Կգործարկվի 2017թ. Գյուղատնտեսության զարգացման հիմնադրամի ծրագրի արդյունքում Մեծ Պարնի համայնքում հիմնված անասնաբուժական սպասարկման կենտրոնը, որը կտանի տարածաշրջանի անասնաբուժական ծառայության սպասարկման որակի բարձրացման, կենդանիների արհեստական սերմնավորման աշխատանքների սպասարկման միջոցով տարածաշրջանի գյուղ. կենդանիների տոհմային գենոֆոնդի բարելավում:

ԱՄՆ Միջազգային զարգացման գործակալության /ԱՄՆ ՄԶԳ/ԱՐԴԻ ծրագրի շրջանակներում կհիմնվի Արջուտ համայնքում կաթի հավաքման կետ, որը կնպաստի՝ հավաքված կաթի պահպանմանը համապատասխան ջերմային պայմաններում, կաթնատու կովերի գլխաքանակի ավելացմանը:

2018թ.-ին կավելացվի Շնող. Մեծ Այրում համայնքներում գործող և Ռոզֆռուտ ՍՊԸ-ի կողմից հիմնված սառնարանային տնտեսությունների արտադրության ծավալները, տնտեսությունների հզորությունը 400 տոննա։ Թումանյան համայնքում մշակվել է սառնարարնային տնտեսության հիմնման նոր ծրագիր։

Գյուղատնտեսական ոլորտին տրամադրվող վարկերի տոկոսադրույքների սուբսիդավորման ծրագրային դասնթացների իրականացում **–** Դասընթացների արդյունքում մասնակիցների կողմից ձեռք բերված հավաստագիրը հիմք կհանդիսանա մասնակցել գյուղատնտեսական ոլորտին տրամադրվող վարկերի տոկոսադրույքների սուբսիդավորման ծրագրին և ստանալ գյուղատնտեսության զարգացման համար մատչելի վարկեր:

Ըստ ՀՀ ԳՆ տրամադրած տեղեկատվության համայնքների գյուղատնտեսական ռեսուրսների կառավարման և մրցունակության երկրորդ ծրագրի շրջանակներում նախատեսվող աշխատանքներն են - Թվով 3 համայնքի արոտների ջրարբիացման համակարգերի շինարարություն՝ մոտ 105.0մլն. դրամ, թվով 6 համայնքի «Արոտօգտագործողների միավորում» սպառողական կոոպերատիվներին շուրջ 30 միավոր գյուղտեխնիկայի տրամադրում՝ մոտ 70.0մլն. դրամ, թվով 8 համայնքի «Արոտօգտագործողների միավորում» սպառողական կոոպերատիվների շուրջ 850 անդամի ուսուցում:

Պետական ֆինանսավորմամբ 2018թ. տարբեր հիվանդությունների դեմ պատվաստում կստանան 82 000 գլուխ խոշոր եղջերավոր կենդանիներ, 35 000 գլուխ մանր եղջերավոր կենդանիներ, 15500 գլուխ խոզեր, 280000 թև թռչուններ (ներկայացված են ոչ պաշտոնական տվյալներ):

Հայաստանի ՓՄՁ ԶԱԿ-ի կողմից, ԵՄ ֆինանսավորմամբ 2018թ.-ին նախատեսված «Ճամփեզրյա կայանի» կառուցումը կծառայի նաև գյուղացիական տնտեսությունների կողմից արտադրվող գյուղ. մթերքների վաճառակետ:

**Մարզի ոռոգման ոլորտում 2018 թ.-ին նախատեսվում է իրականացնել**

Ջրանցքների մաքրում (ձեռքով և մեխանիզմով) 3.56 հազ.խմ ծավալով կամ 47.6կմ ընդհանուր երկարությամբ: Մաքրման աշխատանքների իրականացման համար պետ. բյուջեից 2018թ.-ին նախատեսվում է՝ 6.2մլն. դրամ: Ցանցերի նորոգում - նորոգման աշխատանքների կատարման համար 2018թ.-ին նախատեսվում է՝ 1.379 մլն. դրամ:

Ընդհանուր առմամբ Լոռի ՋՕԸ-ի կողմից 2018թ.-ի համար նախատեսվում է՝ 17.0մլն. դրամ ֆինանսավորում:

Պետական աջակցություն կցուցաբերվի ոռոգ­ման արդյունա­վետ հա­մակարգերի (կա­թի­լա­յին ոռոգման) ներ­դրման գործընթա­ցում, նպատակային վար­կե­րի տոկոսադրույքի մասնակի սուբսիդա­վոր­ման միջոցով, բար­ձրացնելով վարկավորման մատ­չելիու­թյան մակարդակը:

Ի կատարումն ՀՀ կառավարության 7 դեկտեմբերի 2017 թվականի նիստի 29.7/[431977]-17 N 51 արձանագրության 7-րդ կետի հանձնարարականի.

*«Լոռի» ՋՕԸ-ի 2018թ.-ի բյուջեի նախագիծը կազմելիս հաշվի է առնվել, որ Լոռու մարզում ոռոգելի հողերի մշակման ծավալները (ըստ նախնական 2018թ. կազմված ջրօգտագործման պլանի) 2017թ. հունիս-հոկտեմբեր ամիսներին փաստացի ոռոգված 1941 հա հողատարածքների փոխարեն նախատեսվում է ոռոգել 2294 հա:*

*Ոռոգելի հողատարածքների ավելացման կարևոր նախապայմանը համայնքների ներքին ցանցի վերանորոգումն է, որի համար նախատեսված ֆինանսական միջոցը կազմում է 13.79մլն. դրամ:*

*Գյուղատնտեսության ոլորտում դաշտավարության և անասնաբուծության ճյուղերի հետ կապված հաշվառման համակարգի արմատավորումը և թերությունների վերացումը հնարավոր է իրականացնել մարզպետարանի անմիջական հսկողության ներքո` մարզպետարանի կողմից ստեղծված մարզային հանձնաժողովի կողմից ամփոփված արդյունքները ներկայացնելով տարածքային վիճակագրական ծառայություն:*

**5.ԲՆԱՊԱՀՊԱՆՈՒԹՅՈՒՆ**

Լոռու մարզը հարուստ է տարբեր տեսակի օգտակար հանածոներով և իր նշանակությամբ երկրորդն է Հայաստանի Հանրապետությունում:

Մարզի տարածքում հանքարդյունահանման աշխատանքներ են իրականացնում շուրջ 35 կազմակերպություններ, որոնցից 5-ը իրականացնում են մետաղական հանքավայրերի շահագործում (Ալավերդու, Շամլուղի պղնձի, Թեղուտի պղինձ-մոլիբդենային և Մղարթի ու Արմանիսի ոսկի-բազմամետաղային հանքավայրերը):

*Մարզում արտանետումների քանակը բարձր է հանքարդյունաբերության և մետալուրգիայի հաշվին: Մթնոլորտի աղտոտվածությունը մեղմելու նպատակով մարզի տարածքում վերջին տարիներին կատարվել է անտառտնկման և կանաչապատման աշխատանքներ։*

*Ըստ ՄԶՌ-ի մարզի 43 համայնքներում կազմակերպվում է կանոնակարգված աղբահանություն, մարզում գործող աղբավայրերը չեն համապատասխանում միջազգային չափորոշիչների պահանջներին:*

*Առ 31.12.2017թ.-ի դրությամբ մարզում՝ փակված աղբավայրերի թիվը 339 է, շահագործվող աղբավայրերի թիվը 9-ը, մշակվել է աղբահանության սխեմա, ֆիզիկական եւ իրավաբանական անձանց հետ կնքել է 2627 պայմանագիր (տարեսկզբի 1376-ի փոխարեն) եւ հավաքագրված գումարների տեսակարար կշիռը կատարած ծախսերի մեջ 46.9%-ից դարձել է 48.1%։ 2018թ.նախատեսվում է շահագործվող աղբավայրերի թիվը հասցնել 7-ի և աղբահանություն իրականացնող բնակավայրերի թիվը՝ 104-ի,* *հավաքագրվող աղբահանության վճարները 353.96մլն դրամ, որից 98.9մլն դրամը իրավաբանական անձանցից:*

*ՀՀ Լոռու մարզի համայնքներում աղբահանության աշխատանքներն իրականացնելու համար, բոլոր 56 համայնքների ղեկավարներին հանձնարարվել է ծախսեր նախատեսել 2018 թվականի բյուջեն կազմելիս, ինչպես նաև աղբահանության պայմանագրեր կնքել համայնքի բնակչության և համայնքում գործող տնտեսվարող սուբյեկտների հետ: Պայմանագրերի կնքումն իրականացվելու է համաձայն ՀՀ ՏԿԶ նախարարի հանձնարարականին կից դրույքաչափերի կիրառման մեթոդական ուղեցույցի: Համայնքների ղեկավարներին առաջարկվել է ինչպես իրենց բյուջեների, այնպես էլ դոնոր և այլ կազմակերպությունների միջոցով ձեռք բերել ժամանակակից տեխնիկա՝ սանիտարական մաքրման աշխատանքները պատշաճ իրականացնելու համար:*

Մարզի բնապահպանական իրավիճակը բարելավելու նպատակով 2018թ. նախատեսվում է իրականացնել հետևյալ աշխատանքները.

«Ընկերությունների կողմից վճարվող բնապահպանական վճարների նպատակային օգտագործման մասին» ՀՀ օրենքի համաձայն պետական բյուջեից վնասակար ազդեցության ենթարկվող մարզի համայնքներին 2018թ. բնապահպանական ու առողջապահական ծրագրերի կատարման համար նախատեսված է հատկացնել.

Ալավերդի համայնքին- 182.6մլն. դրամ, այդ թվում

* 2018թ. ընթացքում «Էյ-Թի-Փի» բարեգործական հիմնադրամի կողմից նախկինում հիմնադրված անտառմշակույթների խնամքի, ցանկապատի վերանորոգման աշխատանքները կպլանավորվեն տարվա սկզբին իրականացվող ուսումնասիրություններից հետո, ըստ անհրաժեշտության։ Նախնական պլանավորմամբ նախատեսվում է ավարտել ծառատնկման աշխատանքները Տաշիրի քաղաքի 25հա մակերես ունեցող տարածքում։ Լրացուցիչ հետազոտություններից հետո ծառատնկման աշխատանքներ կիրականացվեն նաև մի քանի այլ համայնքային տարածքներում։
* Թեղուտի ծրագրի շրջանակներում ՀՀ բնապահպանության և ՀՀ գյուղատնտեսության նախարարների 2008թ. համատեղ ընդունված հրամանում կատարված փոփոխություններով նախատեսվում է 180հա պտղատու այգիների հիմնման աշխատանքներ իրականացնել Շնող և Թեղուտ համայնքների գյուղացիական տնտեսությունների մասնավոր տարածքներում: 2015-17թթ. ընթացքում Շնող համայնքում իրականացվել են 30 հա պտղատու այգիների հիմնման աշխատանքներ (արքայանարինջ 10.8հա, կեռաս 1.9հա, խնձոր 3.4հա, դեղձ 4.95հա, սալոր 4.26հա, ընկույզ 2.3հա, սերկևիլ 0.7հա, տանձ 0.6հա, տխիլ 0.3հա, թուզ 0.4հա): 2018թ. նույն ծրագրի շրջանակներում նախատեսվում է 2017թ. հիմնված 10հա պտղատու այգիների մշակում, աշնանը լրացում և հանձնում սեփականատերերին, ինչպես նաև ևս 8-10հա պտղատու նոր այգիների հիմնում:
* Ընթացքի մեջ է «Կոշտ կենցաղային թափոնների համակողմանի կառավարման համակարգ, Վանաձոր, Հայաստան» ծրագիրը: Ըստ ծրագրի KFW գերմանական զարգացման բանկի օժանդակությամբ Լոռու մարզում նախատեսվում է կառուցել նոր սանիտարական աղբավայր: Աղբավայրի կառուցման համար նախնական ընտրված է Քարաձոր համայնքից դեպի արևմուտք ընկած լանջը, որը գտնվում է Ղուրսալի ու Նոր Խաչակապ գյուղերի վարչական տարածքներում: Ծրագիրը մշակվել է 2012-2014 թթ. ERM (Գերմանիա), Infrastruktur & Umwelt (Գերմանիա) ու "ԷՅ ԹԻ ԷՄ ԷՍ Սոլյուշնս" (Հայաստան) ընկերությունների ստեղծած կոնսորցիումի կողմից: Կառուցվելիք սանիտարական աղբավայրը պետք է ծառայի ոչ միայն Լոռու մարզին, այլև Տավուշի մարզի Դիլիջան քաղաքին: Ըստ նախնական գնահատականի այն ծառայելու է 25 տարի, ավելի քան  1.0մլն տոննա աղբ ընդունելու հեռանկարով: Աղբավայրն ունենալու է 109,000 մ² տարածք, ներառյալ պաշտպանիչ գոտին և օժանդակ տեղամասերը:

Ծրագրի իրագործումը նախատեսվում է սկսել 2018 թվականից:

1. **ՍՈՑԻԱԼԱԿԱՆ ՈԼՈՐՏՆԵՐ**
   1. **Կրթություն**

ՀՀ Լոռու մարզում գործում են 163 պետական հանրակրթական ուսումնական հաստատություն, որից 68-ը՝ հիմնական, 81-ը՝ միջնակարգ, 11-ը՝ավագ, 1- հատուկ դպրոց և **2** վարժարան:

2017թ.-ին մարզի դպրոցներում աշակերտ/ուսուցիչ հարաբերակցությունը կազմում է 8.5/1։ 2018թ.-ին այդ հարաբերակցությունը կկազմի 8.6/1 (2018թ.-ին կանխատեսվում է աշակերտների թվի աճ)։ Միջազգային և հանրապետական օլիմպիադաների մարզի մրցանակակիրների թիվը 2017թ.-ին 52 է, նախորդ տարվա նկատմամբ 16-ով ավելի, ուսումը միջազգային կամ ՀՀ ռեյտինգային ԲՈՒՀ-երում շարունակողների թիվը 652 է, նախորդ տարվա նկատմամբ այն նվազել է 128-ով։ 2018թ.-ին նախորդ տարվա նկատմամբ շրջանավարտների թվի նվազման հետ կապված կնվազեն օլիմպիադաների մասնակիցների (մոտ 45 աշակերտ) եւ բուհերում ուսումը շարունակողների քանակը կիջնի 302-ով։

*ԸՍՏ ՄԶՌ-ի մարզի որոշ հանրակրթական և նախադպրոցական ուսումնական հաստատություններում առկա են կապիտալ վերանորոգման, շուրջօրյա ջրամատակարարման, կոյուղով, խաղահրապարակներով, մարզադահլիճներով և ջեռուցման կենտրոնացված համակարգերով ապահովման խնդիրները, որոնք բացասաբար են անդրադառնում երեխաների և դեռահասների առողջության վրա: Մասնավորապես՝ Վանաձորի թիվ 13,15,16,18,20,23,28, Գուգարքի ավագ և հիմնական, Դարպասի, Բազումի, Շահումյանի, Ձորագյուղի, Եղեգնուտի միջնակարգ դպրոցները, ինչպես նաև Ալավերդու թիվ 3,5,6, Շնողի, ք. Թումանյանի, Ախթալայի թիվ 1,2 Թեղուտի, Լեռնապատի նախադպրոցական ուսումնական հաստատություններն ունեն վառարանային ջեռուցում:*

2018թ.-ի մարզի գոր­ծունեու­թյան ծրագրում ներառված են այն միջոցառումները, որոնք նպատակաուղղված են մարզի կրթական հաստատությունների կառավարման արդյունավետության և կրթության որակի բարձրացմանն ուղղված ծրագրերի իրականացմանը:

2018թ.-ին կրթական պետական ոչ առեւտրային կազմակերպություններին պետական բյուջեից հատկացված գումարը կազմում է 6.750 մլրդ դրամ։

Կիրականացվեն հետևյալ միջոցառումները.

*1.Նախակրթարանների թիվը 5-ով ավելացնելու հնարավորության ուսումնասիրություն և իրականացում:*

Ներկայումս մարզում գործում է 34 նախակրթարան, որից 32-ը ֆինանսավորվում են պետբյուջեից: Ըստ ՄԶՌ-ի ՆՈՒՀ-երի թիվը Լոռու մարզում հանրապետական միջինից բարձր է 8.1%-ով, սակայն հաճախող երեխաների թիվը ցածր է, զիջելով հանրապետական միջինին 21%-ով։

2018թ.-ին կուսումնասիրվի նախակրթարանների թիվը 5-ով ավելացնելու հնարավորությունը՝ Ալավերդու թիվ 9, Վանաձորի թիվ 9 դպրոցներում, Աքորի, Շնող, Մարգահովիտ համայնքներում: Արդյունքում դպրոցահեն նախակրթարաններում կապահովվի ավագ նախադպրոցական տարիքի երեխաների ընդգրկվածության աճ եւ երեխաների հաճախումների թվի ավելացում: Արդյունքում ՆՈՒՀ հաճախող սաների թիվը մարզում կավելանա 140-ով։

*2. Մարզում գործող թերբեռնված դպրոցների ռացիոնալացման ուսումնասիրություն*

Մարզում գործում են դպրոցներ, որոնք թերբեռնված են և շենքային հզորությունները ռացիոնալ չեն օգտագործվում: Նմանատիպ դպրոցները հիմնականում չունեն ժամանակակից պահանջներին համապատասխանող շենքային պայմաններ և գույքային ապահովվածություն: Առանձին առարկաներ դասավանդվում են ոչ մասնագետների կողմից:

Թերբեռնված դպրոցներում կիրականացվի ուսումնասիրություն, ռացիոնալացման ենթակա դպրոցների մասով: Արդյունքում աշակերտները կհաճախեն հարակից, գույքով և մասնագետ կադրերով ապահովված դպրոցներ: Կիրականացվի պետական բյուջեի միջոցների ռացիոնալ օգտագործում:

3. ա/Մարզի հանրակրթական դպրոցներում «Սմարթ» դասարանների ավելացում

բ/Մարզկենտրոնում և տարածաշրջանային կենտրոններում բարձրակարգ մասնագետներով համալրված դպրոցների առանձնացում և օնլայն(առցանց) դասերի կազմակերպում գյուղական համայնքների դպրոցների հետ:

ա/Տեղեկատվական տեխնոլոգիաների ներդրումը և զարգացումը դիտելով առաջնահերթություն, մարզը 2017թ. հայտարարվել է «Սմարթ» մարզ: Այդ գաղափարախոսության շրջանակներում մարզի 16 հանրակրթական դպրոցներում ստեղծվել են «Սմարթ» դասարաններ՝ հագեցած ամենաժամանակակից տեխնիկական միջոցներով, բարձր հզորության համակարգիչներով, սմարթ գրատախտակով: Դասասենյակների վերանորոգումը, կահավորումը, համակարգչային տեխնիկայի ձեռքբերումը իրականացվել է դպրոցների խնայողությունների հաշվին: Կրթության որակը բարձրացնելու նպատակով անհրաժեշտ է մարզում ավելացնել նմանատիպ դպրոցների թիվը: Հիմնական նպատակն է հանրակրթական դպրոցները նախապատրաստել Վանաձորի տեխնոլոգիական կենտրոնի, նոր կառուցվող «Սմարթ» կենտրոնի և նմանատիպ այլ կառույցների հետ համագործակցության ձևավորմանը /ուսուցիչների վերապատրաստում, աշակերտների ուսուցում, ինքնուրույն հետազոտական և կիրառական գործունեության իրականացում և այլն/:

2018թ. նախատեսվում է 6 **«**Սմարթ**»**  դասարանների հիմնում Վանաձորի թիվ 1, թիվ 3, Գյուլագարակի հիմնական, Լեռնապատի, Ալավերդու թիվ 4, Օձունի թիվ 2 և Լեռնահովիտի միջնակարգ դպրոցներում/ հնարավոր է նման դասարաններ ունեցող դպրոցների քանակի ավելացում/ - արժեքը 42.58մլն.դրամ:

բ/ Մարզում կան շատ դպրոցներ, որոնք թերբեռնված են: Դրանք հիմնականում գյուղական կամ սահմանամերձ դպրոցներն են: Չկան անհրաժեշտ քանակությամբ, բարձրակարգ մասնագետներ, դասավանդող անձնակազմը բավարար չի տիրապետում կրթության ժամանակակից մեթոդներին և տեխնոլոգիաներին, դեռևս շոշափելի թիվ են կազմում ոչ մասնագետները։

Արդյունքում ընդլայնելով ուսումնական գործընթացում տեղեկատվական-հաղորդակցման տեխնոլոգիաների՝ որպես ուսուցման և դասավանդման միջոցի կիրառումը, կստեղծվի բարձրակարգ մասնագետներով համալրված դպրոցների բազա, կկազմվի ժամանակացույց՝ նախատեսելով շաբաթական առնվազն մեկ դպրոցի հետ հեռավար ուսուցմամբ դասի անցկացում համացանցի  միջոցով:

4. Մարզում ընդհանուր թվով 10 քոլեջների, դպրոցների և մանկապարտեզների վերակառուցում, հիմնանորոգում և կառուցում

Մարզի մի շարք կրթական հաստատությունների շենքային պայմանները բավարար չեն որակյալ կրթական գործունեություն իրականացնելու համար: Այդ նպատակով նախատեսվում է 2018 թվականին կառուցման, վերակառուցման և հիմնանորոգման աշխատանքներ իրականացնել մարզի թվով 10 կրթական հաստատություններում:

Արդյունքում՝ կիրականացվեն քոլեջների, հանրակրթական դպրոցների և մանկապարտեզների շենքային պայմանների բարելավում և որակյալ կրթություն ստանալու համար անհրաժեշտ պայմանների ստեղծում:

5. Մարզում գործող միջին մասնագիտական ուսումնական հաստատությունների ռացիոնալացման հնարավորությունների ուսումնասիրություն և գործողությունների ծրագրի կազմում:

ՀՀ և Եվրոպական հանձնաժողովի միջև 2016 թվականի դեկտեմբերին ստորագրված «Որակավորումների բարելավում ավելի լավ աշխատատեղերի համար» ֆինանսավորման համաձայնագրի (այսուհետ՝ Համաձայնագիր) շրջանակներում ՀՀ ԿԳ նախարարության կողմից Հայաստանում Եվրոպական միության պատվիրակություն առաջարկություն է ներկայացվել Համաձայնագրով նախատեսված նախապայմանները և թիրախները փոփոխելու և ՀՀ Լոռու մարզում՝ Վանաձորի և Ստեփանավանի գյուղատնտեսական քոլեջներում, Հայաստանի ազգային ագրարային համալսարանի Վանաձորի մասնաճյուղում, գյուղատնտեսական ուղղվածության միասնական ուսումնական կենտրոն (կլաստեր) ստեղծելու մասին:

Արդյունքում՝ կունենանք կրթության որակի բարձրացում, որակյալ դասախոսական կազմի և ֆինանսական միջոցների կենտրոնացում: Ուսանողների ներհոսք այլ մարզերից և արտերկրից: Ներկայումս առաջարկությունը քննարկման փուլում է գտնվում:

**6.2** Մշակույթ, սպորտ եւ երիտասարդության հարցեր

ՀՀ մշակույթի նախարարությունը 2018 թվականին իրականացնելու է ՀՀ Լոռու մարզի Քոբայր համայնքի Քոբայրավանք վանական համալիրի սեղանատան, Ալավերդի համայնքի Սանահին վանական համալիրի Սբ Ամենափրկիչ եկեղեցու և Լոռի Բերդ համայնքի Լոռի Բերդ ամրոցի պարսպապատերի վերականգնողական և ենթակառուցվածքների ստեղծման աշխատանքներ:

ՀՀ Լոռու մարզում գործում են 19 մարզադպրոց, 3 մարզական ակումբ, մարզական հասարակական կազմակերպություններ: Տարբեր մարզական թիմերում և խմբակներում ընդգրկված են մոտ 7000 երեխա: Լոռու մարզը թե հանրապետական և թե միջազգային ասպարեզներում միշտ աչքի է ընկել իր մարզական հաջողություններով: Վանաձորում բացվեց ֆուտբոլի ակադեմիա, ինչը նոր խթան կհանդիսանա մարզում ֆուտբոլ մարզաձևի զարգացման գործում:

2011թ. նոյեմբերից Վանաձորում գործում է Հայաստանի երիտասարդական հիմնադրամի Լոռու մարզային կենտրոնը, որի նպատակն է մարզի երիտասարդության ակտիվության խթանումը, երիտասարդական կազմակերպությունների հզորացումը, տարբեր ոլորտներում երիտասարդության մասնակցության ապահովումը, ինչպես նաև՝ ծրագրերի, դասընթացների միջոցով մարզաբնակ երիտասարդների կարողությունների ու հմտությունների զարգացումը։

2018թ.-ին ոլորտի միջոցառումների իրականացման համար նախատեսված գումարը 366.6մլն դրամ է։

**6.3** Առողջապահություն

Հաշվի առնելով մարզի առողջապահության ոլորտի ներկա իրավիճակը, առողջապահական ծառայությունների մատչելիության ու որակի բարձրացումը մարզում սահմանվել է որպես ՄԶՌ-ի ոլորտային գերակա նպատակ: Այս նպատակին է միտված առողջության առաջնային պահպանման մակարդակի, առաջնային և երկրորդային բուժօգնության բուժհաստատությունների շենքային պայմանների և նյութատեխնիկական բազայի բարելավման, կադրերի վերապատրաստման տարափոխիկ հիվանդությունների և ՄԻԱՎ/ՁԻԱՀ-ի կանխարգելման ուժեղացման ուղղությունները:

2018թ.-ին ոլորտում իրականացվող միջոցառումները նպատակաուղղված են.

* Համայնքային և մարզային մակարդակներում կառավարման, մոնիտորինգի և վերահսկողության բարելավմանը
* Ազգաբնակչությանը ցուցաբերվող բուժօգնության որակի և մատչելիության շարունակական բարձրացմանը
* Բնակչության ոչ վարակիչ հիվանդություններով հիվանդացության և մահացության կրճատմանը
* Սոցիալական հատուկ նշանակություն ունեցող և տարափոխիկ հիվանդությունների կանխարգելմանը
* Շտապ բուժօգնության մատչելիության և սպասարկման որակի բարելավմանը
* Երեխաներին և դեռահասներին ցուցաբերվող բուժօգնության որակի և մատչելիության շարունակական բարձրացմանը
* Նորածինների առողջության բարելավմանը, նորածնային հիվանդացության և մահացության կրճատմաանը, մայրական մահացության կրճատմանը
* Վաղ հասակի երեխաների հիվանդացության և մահացության իջեցմանը, առողջ աճի և զարգացման ապահովմանը

ՀՀ տարածքում 2017թ. ներդրվել է էլեկտրոնային առողջապահության միասնական տեղեկատվական համակարգ (armed.am)՝ ազգաբնակչության բուժօգնության որակի և մատչելիության ապահովման, ինչպես նաև կոռուպցիոն ռիսկերի վերացման նպատակով: Գործող էլեկտրոնային առողջապահության համակարգի շարունակական բարելավում ՀՀ Լոռու մարզի առողջապահական հաստատություններում:

*2018թ-ին մարզում կիրականցվեն 5.994մլրդ դրամի աշխատանքներ, այդ թվում.*

* *մարզի առողջապահական ընկերությունների կանխատեսվող բյուջեն, ներառյալ պետական պատվերը եւ վճարովի ծառայությունները)*
* *առողջապահական ընկերությունների նոր ժամանակակից սարքավորումներով հագեցում և նոր ծառայությունների ներդրում*
* *2018 թվականին վճարովի ծառայությունների գները սահմանել շուկայական գներին համապատասխան /ոչ պակաս սոցիալական փաթեթով մատուցված ծառայությունների գների/*
* *Բժշկական կադրերով համալրում՝ կազմակերպելով դինամիկ սերնդափոխություն:*

*Առողջապահական կազմակերպությունների տարեկան բյուջեի մեջ վճարովի ծառայությունների տեսակարար կշիռը 31.12.2017թ.-ի դրությամբ 16.6 է, տարեսկզբի 13.8-ի համեմատությամբ։*

*2018թ.-ին նախատեսվում է վճարովի ծառայությունների աճ շուրջ 12%-ով, 2017թ.-ի համեմատ կամ կդառնա 851.6 մլն դրամ:*

# 6.4 Սոցիալական ապահովություն

Լոռու մարզում ընտանեկան եւ սոցիալական նպաստ ստացողների թիվը 19443 է, եռամսյակային հրապատ օգնություն ստացող ընտանիքների քանակը՝ 968(միջին ամսական), կենսաթոշակառուների թիվը 50874, հաշմանդամների թիվը՝ 18449։ Ըստ ՄԶՌ-ի ՀՀ մարզերից ամենաշատ կենսաթոշակառուներ եւ հաշմանդամներ բնակվում են Լոռու մարզում։

2018թ.-ին սոցպաշտպանության բնագավառում նախատեսվում 7.34մլրդ դրամի աշխատանքների իրականացում, այդ թվում՝ ընտանեկան եւ սոց.նպաստների, հրատապ օգնության վճարումներ։

2018թ. ՄԶՌ-ի սոցիլական ապահովության ոլորտի ուղղություններով առաջարկված 3 ծրագրերում ոլորտային նպատակ է դիտվում բնակչությանը մատուցվող սոցիալական ծառայությունների մատչելիության ապահովումը և որակի բարձրացումը: Ծրագրերի կենսագործմանը կուղղորդվեն Լոռու մարզում սոցիալական ծառայություններ մատուցող կառույցների համակարգի գործունեության արդյունավետությանը և որակի բարձրացմանը միտված նյութատեխնիկական պայմանների բարելավումը /առաջարկվել է` **«Լոռու մարզում սոցիալական ծառայություններ մատուցող տարածքային մարմինների շենքային պայմանների բարելավում և սոցիալական տարբեր ծառայությունների գործունեության կազմակերպում և համակարգում»** թիվ 1 ծրագիրը/, Սոցիալական ապահովության բնագավառի մասնագետների շարունակական վերապատրաս­տումը, Սոցիալական սպասարկման բնագավառի մատչելի միջավայրի ապահովումը /առաջարկվել է` **«Լոռու մարզի քաղաքային համայնքների մշա­կութային և սպորտային կենտրոննե­րում թեքահարթակների կառուցում»** թիվ 2 ծրագիրը/, Աջակցու­թյուն բնակարանային ապահովման քաղաքականությանը /առաջարկվել են **«Զոհված կամ հաշմանդամ դարձած զինծառայողների ընտանիքների բնակարանային ապահովում»** թիվ 3 ծրագրերը/:

Ծրագրային աշխատանքների իրականացման համար ցանկալի է, որ բացի պետական բյուջեի միջոցներից լինեն նաև որոշակի ներդրումներ միջազգային, դոնոր և մասնավոր կազմակերպությունների կողմից, որոնք կնպատա­կաուղղվեն ՄԶՌ-ով ոլորտում նախատեսված աշխատանքների իրականացմանը:

2018թ. սոցիալական ծառայությունների մատչելիությունն ու որակը բարձրացնելու համար անհրաժեշտ է ընդլայնել սոցիալապես խոցելի խմբերին ուղղված աջակցության ծրագրերը, մասնավորապես բարելավել կարիքավոր ընտանիքների, անօգնական տարեցների, հաշմանդամություն ունեցող անձանց և գործազուրկների պաշտպանվածությունը: Բազմամյա ծրագրերի իրականացման համար նախատեսվում են իրականացնել ընդգրկուն աշխատանքներ, որոնցում կարևորվում է նաև սոցիալական ծառայություններ մատուցող կազմակերպությունների շարունակական աջակցության ցուցաբերումը:

Պետությունը ուղղորդված և կանոնակարգված աշխատանքներ է իրականացնում ինտեգրված սոցիալական ծառայություն­ների համակարգի կայացման ուղղությամբ, որը ՄԶԳ ծրագրով նախատեսված աշխատանքներից է, որի իրակա­նացմամբ Լոռու մարզում արմատապես կլուծվի այդ կառույցների շենքային պայմանների բարելավման հիմնախնդի­րը: 2018թ. սպասելիքները մեծ են, քանի որ պետական ծրագրային աշխատանքներում Լոռու մարզում Համալիր կենտրոնների ձևավորումը օրակարգային է. Վանաձորում վերանորոգվել է համալիր կենտրոնը, Տաշիրում այն ընթացքի մեջ է, իսկ մյուս տարածաշրջանային կենտրոններում՝ Սպիտակում և Ստեփանավանում՝ կառուցում, Ալավերդիում տրամադրված տարածքների վերապրոֆիլավորում։ Պետական քաղաքականության հիմքում դրված է որակյալ համալիր սոցիալական ծառայությունների մատու­ցումը, որի իրականացման համար շատ է կարևորվում նաև սոցիալական ծառայություններ մատուցող կառույցների /պետական, ոչ պետական/ համակարգչային տեխնիկայով հագեցվածությունը և համացանցային կապով ապահովումը:

Որակյալ սոցիալական ծառայություններ մատուցելու նախապայման է բնագավառում ներգրավված սոցիալական աշխատանքի մասնագետների մասնագիտական հմտությունների շարունակական կրթությունը:

2018թ. զբաղվածության արդյունավետությունը բարձրացնելու, գործազուրկների և աշխատանք փնտրողների համար աշխատանքի հնարավորությունները մեծացնելու նպատակով ՀՀ կառավարությունը կշարունակի իր նպատա­կամետ քաղաքականությունը:

ՄԶՌ առաջարկվել է նաև տարեցների և հաշմանդամություն ունեցող անձանց հիմնախնդիրների լուծմանն ուղղված քաղաքային համայնքների մշակութային և սպորտային կենտրոններում թեքահարթակների կառուցումը:

2018թ. նոր որակ է սպասվում հաշմանդամություն ունեցող անձանց համար հավասար հնարավորությունների ապահովման հարցում, այդ ակնկալելի է ՀՀ աշխատանքի և սոցիալական հարցերի նախարարության թիրախավորված է տարեկան միջոցառումների ծրագրից ելնելով:

Կարևոր նշանակություն ունի զոհված կամ հաշմանդամ դարձած զինծառայողների, ինչպես նաև փախստականների ընտանիքների բնակարանային ապահովման ծրագրերը: Փախստականների հարցում դեռևս տեղաշարժ չկա, իսկ զոհված կամ հաշմանդամ դարձած զինծառայողների բնակարանային ապահովման հարցում շնորհիվ ՀՀ նախագահի հանձնարարականի և ՀՀ կառավարության 10.08.2017թ. թիվ 1016-Ն որոշման 2-րդ կետի պահանջների զգալի առաջընթաց է գրանցել և 2018թ. սպասելիքները մեծ են:

.

**7. ԵՆԹԱԿԱՌՈՒՑՎԱԾՔՆԵՐ**

***7.1 Տրանսպորտ և ճանապարհաշինություն***

*Լոռու մարզի ավտոմոբիլային ճանապարհների երկարությունը կազմում է 891.1կմ, այդ թվում՝*

* *միջպետական նշանակության՝ 218.9կմ*
* *հանրապետական նշանակության՝ 264.3կմ*
* *տեղական նշանակության՝ 407.9կմ*

*Մարզում կան՝*

* *կամուրջներ և կամրջային անցումներ- 175 հատ*
* *ավտոմոբիլային թունելներ- 5 հատ*

*Մարզով անցնող միջպետական նշանակության ավտոճանապարհները կազմում են Հայաստանի Հանրապետության միջպետական ավտոճանապարհային ցանցի 12.4%-ը:*

*Ըստ ՄԶՌ-ի մարզում լավ գնահատական ունեցող մարզային /տեղական/ նշանակության ա/ճանապարհների կշիռն ընդհանուրի նկատմամբ կազմում է 11.4%, բավարար` 28.8%, վատ վիճակի` 59.8%: Շահագործվող կամուրջներից առավել նշանակալի են վեցը, որից երեքը գտնվում են Մ6-ի վրա։*

*Մարզում առկա հատուկ տեխնիկայի քանակը բավարար չէ անհրաժեշտ քարաթափումների և սողանքների հետևանքների վերացման, ինչպես նաև սանիտարահիգիենիկ վիճակի բարելավման ապահովման համար։*

*ՀՀ տրանսպորտի, կապի և տեղեկատվական տեխնոլոգիաների նախարարության և Լոռու մարզպետարանի կողմից ՀՀ պետական բյուջեով և այլ վարկային միջոցներով 2018թ.-ին ՀՀ Լոռու մարզում պլանավորվել է իրականացնել 7,359մլրդ. դրամի աշխատանքներ, որից.*

*783.3 մլն. դրամ պետբյուջեի միջոցներով.*

* *Ստեփանավան քաղաքի Սոս Սարգսյան-Միլիոնի փողոցի հիմնանորոգում,*
* *Ստեփանավան քաղաքի Գ.Նժդեհի փողոցի հիմնանորոգում,*
* *Ալավերդի քաղաքի Հ.Թումանյանի փողոցի հիմնանորոգում,*
* *Մարզային նշանակության ա/ճանապարհների պահպանում և շահագործում*

*6575.7 մլն դրամ՝ վարկային միջոցներով.*

* *Մ-6 Վանաձոր-Ալավերդի-Վրաստանի սահման միջպետական նշանակության ճանապարհի 38.45կմ երկարությամբ ճանապարհահատվածի վերականգնում և բարելավում (առաջին փուլի ավարտը նախատեսված է 2018թ. վերջին):*

*Մարզում գործում են 62 ներմարզային կանոնավոր ուղևորափոխադրումների երթուղիներ, որոնք սպասարկվում են 14 կազմակերպությունների կողմից: Ներքաղաքային կանոնավոր ուղևորափոխադրումներ իրականացվում են մարզի խոշոր 3 քաղաքներում:*

*Ըստ ՄԶՌ-ի, ճանապարհային ցանցի անբավարար վիճակի եւ ուղևորահոսքի սակավության պատճառով մարզի 6 (Դաշտադեմ, Հովնանաձոր, Քարաբերդ, Կաճաճկուտ, Ծաղկաշատ և Ձորագյուղ) փոքր համայնքներից կանոնավոր ուղևորափոխադրումներ չեն իրականացվում:*

*Մարզի ընդհանուր օգտագործման ավտոմոբիլային տրանսպորտով սպասարկվող բնակավայրերի թվի ավելացման հետ կապված.*

*Համաձայն Հայաստանի Հանրապետությունում միասնական երթուղային ցանցի ստեղծման տեխնիկական առաջադրանքի, 2018թ.-ից նախատեսվում է մարզի խոշոր քաղաքներից կամ մարզկենտրոնից դեպի Երևան (կամ մարզկենտրոնը իրեն հարող բոլոր բնակավայրերին կապող) երթուղիների սպասարկման համար հայտարարել մրցույթներ մեկ փաթեթով: Արդյունքում հնարավոր կլինի ընտրել մեկ փոխադրող, որը կսպասարկի մարզի ինչպես շահութաբեր, այնպես էլ ոչ շահութաբեր երթուղիներն ամբողջովին: 2018թ.-ին նախատեսվում է այդ չսպասարկվող բնակավայրերի թիվը նվազեցնել 1-ով և 42 բնակավայրեր, որոնք ասֆալտապատ ճանապարհով կապված չեն հիմնական մայրուղուն հիմնանորոգումների արդյունքում հասցնել 40-ի:*

***7.2 Խմելու ջրամատակարարում և ջրահեռացում***

Մարզի բնակչությանը կայուն, մատչելի և որակյալ խմելու ջրամատակարարման բարելավումը ոլորտի զարգացման նպատակներից է: Մարզի համայնքների շուրջ 65-70%-ում գործում է շուրջօրյա ջրամատակարարում:

*ՄԶՌ-ի ոլորտի հիմնախնդիր է հանդիսանում ջրամատակարարման և ջրահեռացման համակարգերի մաշվածությունը: Ջրամատակարարման խնդիր ունի մարզի բնակչության 2.1%-ը, իսկ ջահեռացման խնդիր ունեցող՝ բազմաբնակարան շենքերում ապրող բնակիչները կազմում են մարզի բնակչության 3.0%-ը։*

ՀՀ Լոռու մարզում Հայ-Գերմանական համագործակցության ծրագրի շրջանակներում KFW բանկի ֆինանսավորմամբ մարզի բնակավայրերի ջրամատակարարման և ջրահեռացման համակարգերի բարելավմանն ուղված նախագծային աշխատանքներն ավարտին են հասցվել, որտեղ ներառված են Վանաձոր քաղաքի որոշ թաղամասերի դեռևս չվերակառուցված գոտիների եւ մարզի թվով 9 գյուղական համայնքների ջրամատակարարման համակարգերի վերակառուցման աշխատանքները: 2018 թվականին նախատեսված է շինարարական աշխատանքների մեկնարկը:

2018թ. նախատեսվում է իրականացնել խմելու ջրամատակարարման եւ ջրահեռացման համակարգերի բարելավմանն ուղղված աշխատանքներ «Վեոլիա Ջուր» ՓԲԸ-ի եւ ՀՀ կառավարության աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» ՊՀ –ի միջոցներով:

## *7.3 Գազամատակարարում*

Լոռու մարզն ունի 56 համայնք, որից 7 քաղաքային բնակավար ունեցող եւ 49 բացառապես գյուղական բնակավայրերից կազմված համայնքներ, որոնք բաշխված են 5 տարածաշրջանների մեջ: Առ 01.01.2018թ. դրությամբ մարզում առկա է գազաֆիկացված 50(89.3%) եւ չգազաֆիկացված 6(10.7%) համայնք: Գազաֆիկացված չէ նաև 29 բնակավայր:

*Ըստ ՄԶՌ-ի* ՀՀ Լոռու մարզի 107 համայնքներից գազաֆիկացված էր 83 համայնք (77.6%), որտեղ բնակվում էին մարզի բնակչության շուրջ 97.0%։ Անհրաժեշտ է լուծել թվով 24 համայնքների (22.4%) գազաֆիկացման խնդիրը, որտեղ բնակվում է մարզի բնակչության շուրջ 3.0%։

2018թ.-ին ոլորտում նախատեսվում են կապիտալ նորոգումներ, բնական գազի կենցաղային հաշվիչների եւ գազի վթարային անջատիչ կափույրների ու ազդանշանային սարքերի տեղադրման աշխատանքներ՝ 146.96մլն դրամ ընդհանուր արժեքով։

## *7.4 Էներգետիկա*

Մարզի բոլոր բնակավայրերը միացված են էլեկտրական ցանցերին և ապահովված են հիմնականում անխափան և առանց լուրջ վթարների էլեկտրամատակարարմամբ:

2018թ.-ին մարզում նախատեսված է 4.211մլրդ. դրամ արժողությամբ ծրագրերի իրականացում.

Վերակառուցման և զարգացման միջազգային (ՎԶՄԲ) բանկի վարկային ծրագրերով կիրականացվեն «Վանաձոր-1» 110/10/6 կՎ ենթակայանի վերակառուցման և «Լալվար-Նոյեմբերյան» 110 կՎ օդային գծերի կառուցման աշխատանքներ:

Պետբյուջեի ֆինանսավորմամբ կիրականացվեն «Լոռի-1» հողմակայանի թիվ 2 և թիվ 3 գեներատորների վերանորոգման և սպասարկման աշխատանքներ:

«ՀԷՑ» ՓԲԸ-ի ներդրումային ծրագրով կիրականացվեն Ճոճկան, Արճիս-Շնող, Ստեփանավան-Արմանիս, Դսեղ համայնքները սնող միջին և ցածր ճնշման գազատարերի վթարային հատվածների կապիտալ նորոգման, ԳԿԿ շենքերի կապիտալ նորոգման, կենցաղային հաշվիչների և վթարային անջատիչ ազդանշանային սարքերի տեղադրման աշխատանքներ:

**8.ՔԱՂԱՔԱՇԻՆՈՒԹՅՈՒՆ**

Մարզի քաղաքաշինության ոլորտի հիմնախնդիրները կապված են բնակավայրերի քաղաքաշինական ծրագրային փաստաթղթերի մշակման, հանրակրթական ուսումնական հաստատությունների շենքերի սեյսմակայունության բարձրացման և վերանորոգման, առողջապահական օբյեկտների կառուցման և վերանորոգման, մշակութային, նախադպրոցական, մարզական օբյեկտների, բազմաբնակարան շենքերի հիմնանորոգման, 3-րդ աստիճանի վթարայնություն ունեցող բազմաբնակարան բնակելի շենքերի ամրացման, բազմաբնակարան շենքերի վնասվածության աստիճանի որոշման նպատակով հետազննումների անցկացման, բնակավայրերի բարեկարգման, բազմաբնակարան շենքերի կառավարման գործին պետական աջակցության, քաղաքաշինության ոլորտի գործընթացի հստակեցման, իրավասու մարմինների վարչարարության, թույլտվությունների, եզրակացությունների տրամադրաման պարզեցման, ինչպես նաև քաղաքաշինական այլ խնդիրների հետ:

Մարզում հիմնախնդիր է մնացել աղետի գոտու գյուղական բնակավայրերում անօթեւան մնացած 345 ընտանիքի բնակապահովման հարցը։

3-րդ աստիճանի վթարայնություն ունեցող բազմաբնակարան բնակելի շենքերի ամրացումը, բազմաբնակարան բնակարանային ֆոնդի վերականգնումը, բակերի բարեկարգումը, կոմունալ ենթակառուցվածքների վերանորոգումը, միավորված համայնքների համակցված գլխավոր հատակագծերի եւ շինարարական օբյեկտների նախագծանախահաշվային փաստաթղթերի կազմումը քաղաքաշինության ոլորտի զարգացման նպատակներն են:

2018թ.-ին մարզում բնակարանաշինության, կրթական, մշակութային և մարզական օբյեկտեների հիմնանորոգումների համար նախատեսված ներդրումները կազմում են շուրջ 2.6մլրդ դրամ:

**9.ՏԱՐԱԾՔԱՅԻՆ ԿԱՌԱՎԱՐՈՒՄ**

* 1. **Տարածքային կառավարում**

ՀՀ պետական բյուջեից մարզպետարանի ապարատի պահպանման ծախսերի և ենթակա կրթական և մշակութային ՊՈԱԿ-ներին հատկացված գումարների վերաբերյալ /2017-2018թթ./

|  |  |  |  |  |
| --- | --- | --- | --- | --- |
|  | **2017թ.**  **փաստացի** | **2018թ. նախատեսված** | **2018թ.-ին 2017թ.-ի նկատմամբ**  **/հազ. դրամ/** | **2018թ.-ին 2017թ.-ի նկատմամբ /%-ով/** |
| **ՀՀ Լոռու մարզպետարանի աշխատակազմի պահպանում** | 571776.0 | 583681.0 | + 11905.0 | 102.1 |
| **Պետական ոչ առևտրային կազմակերպություններին հատկացված գումար, որից՝**  **ա/ Կրթական ոլորտի**  **բ/ Մշակութային ոլորտի** | 6863386.4  6847222.3  16164.1 | 6765837.9  6750736.6  15101.3 | 97548.5  - 96485.7  - 1062.8 | 98.6  98.6  93.4 |

Մարզպետարանի ապարատի պահպանման ծախսերը 2017 թվականին փաստացի կազմել է 571776.0 հազ. դրամ: 2018 թվականին նախատեսված է 583681.0 հազ. դրամ, կամ ավելացել է 11905.0 հազ. դրամով /աճ՝ 2.1%-ով/, որը հիմնականում պայմանավորված է աշխատավարձերի բնականոն աճով:

Կրթության ոլորտի պետական ոչ առևտրային կազմակերպություններին հատկացված փաստացի գումար 2017թ.-ին կազմել է 6847222.3 հազ. դրամ: 2018թ.-ի համար նախատեսված է 6750736.6 հազ. դրամ, կամ նվազել է 96485.7 հազ. դրամով/նվազում՝ 1.4%/: Նվազեցումը պայմանավորված է համընդհանուր ներառական կրթության անցմամբ և ֆինանսավորման կարգի փոփոխությամբ:

Մշակութայի ոլորտի պետական ոչ առևտրային կազմակերպության /Լոռի-Փամբակի երկրագիտական թանգարան/ պահպանման ծախսերը 2017թ.-ին փաստացի կազմել է 16164.1 հազ. դրամ, 2018 թվականին նախատեսված է 15101.3 հազ. դրամ, կամ նվազել է 1062.8 հազ. դրամով/ 6.6 տոկոս/:

Մարզում 2018թ. տարածքային կառավարման ոլորտում նախատեսվում է ապահովել հետևյալ արդյունքները.

* + օրենսդրությամբ մարզպետին վերապահված լիազորությունների արդյունավետ իրականացում
  + տարածքային կառավարման հայեցակարգով նախատեսված մարզային նոր կառույցների (մարզային խորհուրդներ, հիմնադրամներ) ձևավորում,
  + մարզպետարանի աշխատակազմի աշխատատեղերի կահավորում և տեխնիկական հագեցում, տեղեկատվական, կառուցվածքային կառավարչական գործառույթների բարելավում,
  + մարզպետարանի աշխատակազմի, ՏԻՄ-երի և ՀԳՄ տարածքային ստորաբաժանումների փոխհարաբերությունների սերտացում,
  + մարզպետարանի քաղաքացիական ծառայողների վերապատրաստումների շարունակում,
  + մարզպետի կողմից իրականացնել իրավական և մասնագիտական վերահսկողություն տեղական ինքնակառավարման մարմինների կողմից իրականացվող լիազորությունների իրականացման նկատմամբ,
  + մարզպետարանի և համայնքապետարանների մասնագետների, մարզային ռազմավարության իրականացման սուբյեկտների շարունակական մասնագիտական վերապատրաստումների իրականացում՝ սուբյեկտների թվի 25 %-ի չափով,
  + մարզում չօգտագործվող պետական և համայնքային գույքի հաշվառումը, ըստ պիտանելիության աստիճանի դասակարգումը և իրականացվելիք ծրագրերի համար որպես արտադրական և գրասենյակային տարածքներ օգտագործելու համար սեփականատերերի հետ քննարկումների կազմակերպումը,
  + մարզպետարանի և ՏԻՄ-երի, մասնավոր հատվածի միջև համագործակցության մակարդակի բարձրացումը:
  1. **Տեղական ինքնակառավարում**

*2017թ. ՀՀ Լոռու մարզի համայնքներում 1 շնչին ընկնող սեփական եկամուտները (221.1հազ. մարդ) փաստացի կազմել է 8.4 հազ. դրամ, 8.5 հազ. դրամ դրամ պլանավորվածի դիմաց, 2018թ. համար նախատեսվել է 10.5 հազ. դրամ կամ մարզում բնակչության 1 շնչի հաշվով սեփական եկամուտները 2018թ.ին պլանավորվում է ավելացնել 25%-ով:*

*Լոռու մարզի համայնքների սեփական եկամուտները 2017թ. համար նախատեսվել էր 1,867,661.3 հազ. դրամ, փաստացի կատարումը կազմել է 1,852,849.9հազ. դրամ, իսկ 2018թ. համար նախատեսվել է 2,315,227.4 հազ. դրամ, որի աճը 2017թ. պլանի նկատմամբ նախատեսվել է 23.4% աճ, իսկ 2017թ. փաստացիի նկատմամբ 25.0% աճ և ընդհամենը եկամուտների մեջ սեփական եկամուտների տեսակարար կշիռը նախատեսվել է 33.6%:*

2018թ. տեղական ինքնակառավարման ոլորտի առաջնահերթություններ են.

* համայնքների խոշորացման գործընթացի կազմակերպումը,
* տեղական ինքնակառավարման մարմինների, համայնքապետարանների աշխատակազմերի տեխնիկական և մասնագիտական հմտությունների զարգացումը,
* համայնքների զարգացման ծրագրերի համապատասխանեցումը մարզի զարգացման ռազմավարությանը.
* տեղական ինքնակառավարաման մարմինների կողմից մատուցվող ծառայությունների որակից բնակչության բավարարվածության աստիճանի բարձրացումը,
* համայնքների բյուջեների սեփական եկամուտների աճի ապահովումը նախորդ տարվա համեմատ,
* համայնքապետարանների աշխատակազմերի գործունեության արդյունավետության բարձրացում, մատուցվող ծառայությունների որակի բարելավումը,
* համայնքների զարգացման գործընթացներում քաղաքացիական հասարակության մասնակցության ապահովումը,
* աղբահանության և սանիտարական մաքրման ծառայությունների որակի բարելավումը և հասանելիության ապահովումը:

9.3 [Քաղաքացիական հասարակություն](#_Hlk226694031)

2018 թվականի ընթացքում տարածքային կառավարման և տեղական ինքնակառավարման մարմինների գործունեության թափանցիկության և հրապարակայնության ապահովելու նպատակով մարզպետարանի աշխատակազմի, ՏԻՄ-երի, ԶԼՄ-ների և մարզի հասարակական կազմակերպությունների համագործակցությամբ նախատեսվում է իրականացնել հետևյալ միջոցառումները.

* + մարզում գործող ԶԼՄ-ների և հասարակական կազմակերպությունների հետ անհրաժեշտ համագործակցության կազմակերպում` հանրային իրազեկման աշխատանքներն առավել արդյունավետ դարձնելու նկատառումներով,
  + պարբերաբար կազմակերպել հանրային քննարկումներ` հանրային կարևորություն ներկայացնող հարցերի առնչությամբ,
  + ապահովել մարզպետի, մարզի համայնքների ղեկավարների, ավագանու անդամների կողմից հանրությանը ներկայացվող հաշվետվությունների, ինչպես նաև մարզի տարեկան գործունեության ծրագրով նախատեսված միջոցառումների իրագործման վերաբերյալ տեղեկատվության մատչելիությունը,
  + ապահովել մասնակցային կառավարումը և հասարակական կազմակերպություններին, քաղաքացիական հասարակության ներկայացուցիչներին և բնակիչներին մասնակից դարձնել որոշումների ընդունմանը և բարձրացնել հանրությանիրազեկվածության աստիճանը,
  + շարունակել մարզպետարանի և համայնքների պաշտոնական ինտերնետային կայքերի հնարավորությունների կատարելագործման ուղղությամբ տարվող աշխատանքները,
  + մարզպետի, նրա տեղակալների և մարզպետարանի կառուցվածքային ստորաբաժանումների ղեկավարների` համայնքներ կատարվող այցելությունների լուսաբանման աշխատանքների շարունակական կազմակերպում:

**9.4 Արտակարգ իրավիճակների բնակչության եւ տարածքների պաշտպանություն**

Լոռու մարզը՝ աղետների առումով, գտնվում է բարձր ռիսկային գոտում, որը լուրջ սպառնալիք է ազգաբնակչության, մարզի և համայնքների կայուն զարգացման համար: Աղետների ռիսկի կառավարման (ԱՌԿ) կարողությունների զարգացումը կարևոր նախադրյալ է համայնքի անվտանգ լինելու համար:

Արտակարգ իրավիճակներում բնակչության պաշտպանության ոլորտում 2018 թվականի հիմնական միջոցառումներն են՝

* + - Համայնքների կողմից աղետների ռիսկի կառավարման պլանի մշակում
    - ԱՌԿ պլանից բխող ծրագրերի մշակում

Պետական և տեղական ինքնակառավարման մարմինների, կազմակերպությունների պատրաստվածության բարձրացման նպատակով 2018 թվականին անց են կացվելու ուսումնավարժություններ։

Մյուս հիմնախնդիրը գարնանային հնարավոր հեղեղումների կանխարգելումն է, որի նպատակով մարզի տարածքում պետք է կատարվեն գետերի հուների, հեղեղատարների մաքրման և ափապաշտպան կառույցների վերանորոգման աշխատանքներ:

2018թ. նախատեսվում է համայնքների բյուջեների միջոցներով իրականացնել հեղեղատարների մաքրման և նորոգման աշխատանքներ:

1. **ՄՇՏԱԴԻՏԱՐԿՈՒՄ**

Լոռու մարզի 2018 գործունեության ծրագրի համար կարևորվում է մշտադիտարկումը, որը կիրականացվի մարզային վարչակազմի կողմից՝ մոնիտորինգի և գնահատման (ՄԳ) համակարգի միջոցով: ՄԳ համակարգը կվերահսկի Ծրագրի կատարումը, կամփոփի 2018 թվականի գործունեության արդյունքները՝ ՄԶՌ նպատակներին հասնելու առումով:

Մոնիտորինգի տարեկան հաշվետվությունը կամփոփի տարվա ընթացքում նախատեսված բոլոր միջոցառումների վերաբերյալ ՄԳ համակարգից ստացված արդյունքները: Այն կներառի հետևյալ գլխավոր բաժինները.

1. տարեկան ծրագրի շրջանակներում իրականացված միջոցառումները, կատարված ծախսերը և արդյունքները,
2. հաջորդ տարվա հիմնախնդիրները, այդ թվում` քաղաքականությունների ուրվագծումը:

ՄԳ տարեկան հաշվետվությունը պատրաստելուց հետո կկազմակերպվի ՄԳ արդյունքներն ամփոփող խորհրդակցություն, որին կմասնակցեն ինչպես մարզի խորհրդի, այնպես էլ քաղաքացիական հասարակության և դոնոր կազմակերպությունների ներկայացուցիչները:

1. **ՖԻՆԱՆՍԱՎՈՐՈՒՄ**

Լոռու մարզի 2018թ.-ի գործունեության ծրագրի ընդհանուր ֆինանսավորումը կազմում է 59.99մլրդ. դրամ, որից

հազ.դրամ

|  |  |  |
| --- | --- | --- |
|  | **ԸՆԴԱՄԵՆԸ՝ 2018թ.** | **59,991,915.9** |
|  | ***որից`*** |  |
| **1** | **ՀՀ պետական բյուջե, այդ թվում՝** | **34,631,882.4** |
|  | *սեփական միջոցներ* | *21,271,860.4* |
|  | *վարկային միջոցներ* | *13,360,022.0* |
| **2** | **Միջազգային կազմակերպություններ և դոնորներ** | **352,234.5** |
| **3** | **Համայնքային բյուջե** | **287,189.0** |
| **4** | **Մասնավոր ներդրողներ** | **20,980,360.0** |
| **5** | **Այլ աղբյուրներ** | **3,740,250.0** |